المسيح اسم لشخصيه محورية ورئيسيه فى كل الديانات الابراهيميه (الديانات السماويه) بيتسمى بالانجليزى (Christ) (باليونانى Χριστός, او Christos, بالعبرى מָשִׁיחַ عبرى قياسى |Mašíaḥ|. والترجمه الحرفيه لكلمة ماشيح هى "الشخص الممسوح بالزيت". عند اليهود اسمه الماشيح (المسيح اليهودي) وهو القائد المنتظر لبنى اسرائيل واليهود واللى حيخلصهم من الضياع و يرجعهم لارض الميعاد. فى المعتقد اليهودى لحد دلوقتى المسيح مظهرش لحد دلوقتى. شوف المسيح يسوع بحسب المعتقد المسيحى عند المسيحيين بيعتبروا ان وعد العهد القديم بظهور مخلص لبنى اسرائيل اتحقق بظهور يسوع اللى اتصلب عشان يخلص البشر من ذنوبهم. وانه ابن الله و الله المتجسد. المسيحيين بيؤمنوا بمعجزة ميلاد المسيح من العدرا مريم ببشاره من الملاك جبريل. شوف المسيح عيسى بحسب المعتقد الاسلامى عند المسلمين المسيح هو عيسى ابن مريم (يسوع فى المسيحيه) وهو نبى من اعظم الانبيا اللى ربنا بعتهم للناس وانه كلمة الله اللى القاها على مريم بنت عمران. المسلمين برضه بيؤمنوه زى المسيحين بمعجزة ميلاد المسيح من مريم بنت عمران (العدرا مريم) ببشارة من الملاك جبريل. المسلميين بيؤمنوا بالمسيح اللى فى المعتقد المسيحى فى حاجات كتيرا جدا بس مختلفين مع المسيحيه بان المسيح هو ابن الله و الله المتجسد.